

**รายงานประชุม**

คณะกรรมการกองทุนหลักประกันสุขภาพองค์การบริหารส่วนตำบลปอ

ครั้งที่ 1/ ๒๕๖2

วันพฤหัสบดีที่ 28 กุมภาพันธ์ ๒๕๖2

ณ ห้องประชุมภูชี้ดาว

ที่ทำการองค์การบริหารส่วนตำบลปอ อำเภอเวียงแก่น จังหวัดเชียงราย

-----------------------------------

**ผู้มาประชุม**

๑.นายแสน ลือชา นายกองค์การบริหารส่วนตำบลปอ ประธานกรรมการ

2.นายบุญถึง ลือชา ผู้อำนวยการ รพ.สต.ปางปอ (ผู้แทนหน่วยงานสาธารณสุข) กรรมการ

3.นายศตวรรษ กตเวทิตากุล ผู้ใหญ่บ้าน หมู่ ๘ (ผู้แทนชุมชน) กรรมการ

4.นายคำปัน แสงงาม สมาชิกสภา อบต.ปอ หมู่ 3 (ผู้แทนฝ่ายสภาท้องถิ่น) กรรมการ

5.นายศักดิ์ณรงค์ สิริพุทธาสกุล ผู้ใหญ่บ้านหมู่ ๒ (ผู้แทนชุมชน) กรรมการ

6.นายไทยรัตน์ ลือชา ผู้ใหญ่บ้านหมู่ 5 (ผู้แทนชุมชน) กรรมการ

7.นายวราวุธ อุสาใจ ผู้ใหญ่บ้านหมู่ 3 (ผู้แทนชุมชน) กรรมการ

8.นายธนวัฒน์ อุสาใจ รองนายก อบต.ที่ได้รับมอบหมาบ กรรมการ

9.นายธนภัทร จำรัสจำรูญกร ผู้ใหญ่บ้านหมู่ 14 (ผู้แทนชุมชม) กรรมการ

10.นายถนอม ไชยลังการ อสม.หมู่ 5 (ผู้แทนจาก อสม.) กรรมการ

11.นายประเวศ ปงรังษี ปลัดองค์การบริหารส่วนตำบล กรรมการและเลขานุการ

12.นางสาวกรรณิการ์ ชัยวงศ์ หัวหน้าสำนักงานปลัด อบต.ปอ กรรมการและผู้ช่วยเลขานุการ

13.นางวิลาวัลย์ โนระ หัวหน้าฝ่ายการเงิน กรรมการและผู้ช่วยเลขานุการ

๑4.นางพรเพชร จิตบาล นักพัฒนาชุมชนชำนาญการ กรรมการและผู้ช่วยเลขานุการ

**ที่ปรึกษาที่มาประชุม**

๑.นายสิทธิชัย ยอดสุวรรณ สาธารณสุขอำเภอเวียงแก่น ที่ปรึกษา

๒.นางสาวกิตติยา มารังศ์ แทนผู้อำนวยการโรงพยาบาลเวียงแก่น ที่ปรึกษา

**ที่ปรึกษาที่ไม่มาประชุม**

๑.นายบุญอุ้ม ศรีกันชัย ท้องถิ่นอำเภอเวียงแก่น

**ผู้ไม่มาประชุม**

1.นายชิงชัย ยอดมณีบรรพต สมาชิกสภา อบต.หมู่ 9

2.นายวิชิต พันธ์ศรี ผู้อำนวยการ รพ.สต.บ้านร่มฟ้าทอง

3.นายสุพจน์ เชื้อเมืองพาน ผู้อำนวยการ รพ.สต.บ้านผาแล

4.นายจำรัส ไชยลังการ ประธาน อสม.(อสม.หมู่ 5)

**ผู้เข้าร่วมประชุม**

๑.ส.อ.หญิงวนิดา ศรีไกรรส นักวิชาการคลังชำนาญการ อนุกรรมการฝ่ายการเงินและบัญชี

2.นางสาวนพมาส ถิระสังวร เจ้าพนักงานธุรการปฏิบัติงาน อนุกรรมการฝ่ายธุรการและติดต่อประสานงาน

3.นายเจษฎา โปงวงค์ นักวิชาการเกษตรชำนาญการ อนุกรรมการฝ่ายติดตามประเมินผล

4.นางมนธิชา ลือชา นักจัดการงานทั่วไปชำนาญการ อนุกรรมการฝ่ายประชาสัมพันธ์

5.จ.ส.อ.ไพรวัณฑ์ ยาละ นักวิเคราะห์ยโนบายและแผนปฏิบัติการ อนุกรรมการฝ่ายแผนดำเนินงาน

6.นายภัทรกร แสงงาม นักวิชาการเงินและบัญชีปฏิบัติการ อนุกรรมการฝ่ายตรวจสอบภายใน

สรุป -คณะกรรมการมาประชุม 14 คน ไม่มาประชุม 4 คน

-ที่ปรึกษา มาประชุม 2 คน ไม่มา 1 คน

-อนุกรรมการ มาประชุม 6 คน ไม่มา - คน

-รวมผู้มาประชุมและผู้เข้าร่วมประชุมทั้งหมด 22 คน ไม่มาประชุม 5 คน

-เริ่มประชุมเวลา ๐๙.๓๐ น. นางสาวกรรณิการ์ ชัยวงศ์ กรรมการและผู้ช่วยเลขานุการ ได้ตรวจนับองค์ประชุม โดยกรรมการมาประชุมจำนวน 14 คน เกินกึ่งหนึ่งของคณะกรรมการที่มีอยู่จำนวน 18 คน ถือว่าครบองค์ประชุม จึงนำเรียนประธานกองทุนฯ กล่าวเปิดการประชุม

**ระเบียบวาระที่ ๑ เรื่องที่ประธานแจ้งให้ทราบ**

(นายแสน ลือชา) -ไม่มี

ประธานกองทุนฯ

**ระเบียบวาระที่ ๒ รับรองรายงานการประชุมครั้งที่แล้วมา**

-ไม่มี เนื่องจากเป็นการประชุมครั้งแรกของคณะกรรมการที่ได้รับการแต่งตั้งใหม่

**ระเบียบวาระที่ ๓ เรื่องเพื่อทราบและพิจารณา**

นายแสน ลือชา แจ้งมอบหมายให้ นายประเวศ ปงรังษี กรรมการและเลขานุการกองทุนฯ ได้นำเสนอ

ประธานกรรมการ รายละเอียด

นายประเวศ ปงรังษี แจ้งการประกาศใช้ประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อ

กรรมการและเลขานุการ สนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกัน

สุขภาพในระดับท้องถิ่นหรือพื้นที่ พ.ศ.2561 ซึ่งมีผลให้ยกเลิกประกาศฉบับเดิมที่ใช้อยู่

ทั้งหมด และวันที่มีผลใช้บังคับของระเบียบ โดยมอบหมายให้นางสาวกรรณิการ์ ชัยวงศ์

กรรมการและผู้ช่วยเลขานุการ นำเสนอรายละเอียดของแต่ละหัวข้อเรื่องเพื่อทราบและ

พิจารณา

นางสาวกรรณิการ์ ชัยวงศ์ **3.1 แจ้งคำสั่งแต่งตั้งคณะกรรมการกองทุนฯชุดใหม่คำสั่ง อบต.ปอ ที่ 40/2562**

กรรมการและผู้ช่วยเลขานุการ **ลงวันที่ 14 มกราคม 2562 และอำนาจหน้าที่ของคณะกรรมการฯ**

1.ที่ปรึกษา คณะกรรมการกองทุนหลักประกันสุขภาพ อบต.ปอ (เป็นโดยตำแหน่ง)

1).ผู้อำนวยการโรงพยาบาลเวียงแก่น

2)สาธารณสุขอำเภอเวียงแก่น

3).ท้องถิ่นอำเภอเวียงแก่น

2.กรรมการกองทุนฯ ได้เสนอรายละเอียดโดยใช้ไฟล์นำเสนอภาพนิ่งแนบท้ายรายงาน

การประชุมนี้

มติที่ประชุม รับทราบ

**3.2 แจ้งคำสั่งแต่งตั้งคณะอนุกรรมการกองทุนฯ เพื่อช่วยปฏิบัติงาน**

**จำนวน 7 ฝ่าย**

มติที่ประชุม รับทราบ

**3.3 แนวทางการปฏิบัติตามประกาศคณะกรรมการหลักประกันสุขภาพแห่งชาติ**

**เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหาร**

**จัดการระบบหลักประกันสุขภาพในระดับท้องถิ่นหรือพื้นที่ พ.ศ.2561 (เฉพาะ**

**สาระสำคัญ)** ได้เสนอรายละเอียดโดยใช้ไฟล์นำเสนอภาพนิ่งแนบท้ายรายงาน

การประชุมนี้

มติที่ประชุม รับทราบ

**3.4 จำนวนประชากรที่ใช้ในการสมทบงบประมาณเข้ากองทุนฯ ปีงบประมาณ**

**พ.ศ.2562**

จำนวนประชากรที่ใช้ในการสมทบงบประมาณเข้ากองทุนหลักประกันสุขภาพ อบต.

ปอ ปีงบประมาณ พ.ศ.2562 สปสช.เขต 1 เชียงใหม่ แจ้งจำนวนประชากรที่ใช้ใน การสมทบงบประมาณให้กองทุนฯ จำนวน 19,744 คน อัตราหัวละ 45 บาท โดย เป็นจำนวนประชากร ณ วันที่ 1 เมษายน 2561และเป็นประชากรที่ผ่านการรับรอง สิทธิจากฐานข้อมูลของสำนักงานหลักประกันสุขภาพแห่งชาติ ซึ่งประกอบด้วย การจัดสรรจาก สปสช.เขต 1 เชียงใหม่ คือ 19,744 x 45 = 888,480 บาท

ในปี 2562 อบต.ปอ ต้องสมทบเงินเข้ากองทุนฯ จำนวนไม่น้อยกว่าร้อยละ 40 ของ 888,480 บาท ซึ่ง อบต.ปอ ได้จ่ายเงินสมทบเข้ากองทุนฯแล้ว จำนวน 355,392 บาท (คิดเป็นร้อยละ 40) เมื่อวันที่ 18 มกราคม 2562

**3.5 หลักเกณฑ์การบริหารงบประมาณของกองทุนหลักประกันสุขภาพระดับ ท้องถิ่นหรือพื้นที่ ประจำปี 2562**

สปสช.เขต 1 เชียงใหม่ แจ้งแนวทางการดำเนินงานและบริหารงบประมาณ มี

สาระสำคัญ ดังนี้

1.คณะกรรมการบริหารกองทุนฯควรพิจารณาอนุมัติโครงการ/แผนงาน/กิจกรรม ปี 2562 ให้แล้วเสร็จโดยเร่งดำเนินการให้แล้วเสร็จภายใน 30 ธันวาคม 2561

2.งบประมาณปี 2562 ควรใช้จ่ายเพื่อให้เป็นไปตามวัตถุประสงค์ของกองทุนฯ ให้ หมดภายใน 31 สิงหาคม 2562

3.กรณีกองทุนฯได้จ่ายเงินโดยจ่ายเป็นเช็คให้กับผู้มีสิทธิรับเงิน ต้องกำชับให้ผู้มีสิทธิ รับเงินนำเช็คไปขึ้นเงินให้แล้วเสร็จภายในวันที่ 31 สิงหาคม 2561

4.ต้องบันทึกแผนงานหรือโครงการประจำปี 2561 ลงในเว็บไซต์

http://obt.nhso.go.th ให้ครบถ้วนทุกแผนงานหรือโครงการ

5.กรณีคณะกรรมการกองทุนฯ จะพิจารณาอนุมัติโครงการใดต้องพิจารณาให้เป็นไป ตามวัตถุประสงค์ของกองทุน ไม่ควรอนุมัติโครงการหรือกิจกรรมในลักษณะการศึกษา ดูงาน

6.การพิจารณาอนุมัติโครงการเพื่อเบิกค่าใช้จ่ายจากงบประมาณของกองทุนฯ ใน ปีงบประมาณ 2562 นั้น ต้องเป็นไปในลักษณะการส้รางเสริมสุขภาพ การป้องกัน โรค การฟื้นฟูสมรรถภาพ การรักษาพยาบาลระดับปฐมภูมิเชิงรุก ไม่ใช่เป็นการจัดซื้อ ครุภัณฑ์ตรงทั้งหมดของโครงการ

7.แผนงานโครงการดังกล่าว ต้องมาจากแผนสุขภาพชุมชนหรือปัญหาความต้องการ ด้านสุขภาพของประชาชน เพื่อแก้ไขปัญหาสาธารณสุขในพื้นที่ ไม่ใช่เป็นลักษณะ เร่งรัดการเบิกจ่ายโดยขาดกระบวนการมีส่วนร่วมจากภาคประชาชน

8.แผนงานโครงการดังกล่าว ต้องมีระยะเวลาดำเนินการของโครงการโดยเริ่มจาก ปัจจุบันถึงวันสิ้นสุดโครงการที่เหมาะสมเป็นโครงการ ๆ ไป ทั้งนี้ต้องไม่เกินวันที่ 30 กันยายน 2562 สำหรับโครงการหรือกิจกรรมที่มีลักษณะการออกกำลังกายเพื่อสร้าง เสริมสุขภาพต้องมีระยะเวลาดำเนินการไม่น้อยกว่า 6 เดือน

9.เมื่อคณะกรรมการกองทุนได้อนุมัติโครงการใด ๆ ไปแล้ว ให้คณะกรรมการบริหาร กองทุนติดตามกำกับว่าได้มีการดำเนินการตามโครงการที่ขอรับการสนับสนุนหรือไม่ อย่างไร

10.ไม่ควรอนุมัติแผนงานโครงการที่เป็นงานประจำของหน่วยงานและมีงบประมาณ รองรับอยู่แล้ว แต่ถ้าเป็นงานประจำที่ดำเนินการเพื่อให้เกิดการเข้าถึงบริการให้ความ ครอบคลุมของกลุ่มเป้าหมายมากขึ้นหรือทั่วถึงขึ้นหรือเป็นการแก้ไขปัญหาเรื่อง สุขภาพที่สำคัญของกลุ่มเป้าหมายหรือในสถานการณ์โรคระบาดหรือภัยพิบัติแต่มี งบประมาณไม่เพียงพอหรือไม่มีงบประมาณก็อาจดำเนินการได้โดยถือว่าเป็นการซ้ำ เสริมเพื่อประโยชน์ด้านสุขภาพของประชาชนพื้นที่หรือท้องถิ่น

มติที่ประชุม รับทราบ

**3.6 รายงานสถานะการเงินของกองทุนฯ ณ ปัจจุบัน (28 กุมภาพันธ์ 2562)**

**รายการรายรับ**

1.ยอดยกมาจากปี 2561 1,262,428.68 บาท

2.เงินจัดสรรจาก สปสช.เขต 1 เชียงใหม่ จำนวน 888,480 บาท

3.เงินสมทบจาก อบต.ปอ 355,392 บาท

4.รับคืนเงินเหลือจ่ายจากโครงการต่าง ๆ 2,520 บาท

รวม 2,508,820.68 บาท

งบประมาณปี 2562 888,480+355,392 = 1,243,872 บาท

**รายการรายจ่าย**

1.ค่าใช้จ่ายการประชุมคณะกรรมการ ครั้งที่ 1/ปีงบประมาณ 2562

เมื่อ 29/พ.ย./61 จำนวน 11250 บาท

2.ค่าใช้จ่ายการประชุมอนุกรรมการ ครั้งที่ 1/2562 เมื่อวันที่ 22/ก.พ./62

จำนวน 1500 บาท

3.ค่าใช้จ่ายการประชุมคณะกรรมการ (ชุดใหม่) ครั้งที่ 1/2562 วันที่ 28 ก.พ.62

จำนวน 12,450 บาท

คงเหลือ 2,483,620.68 บาท

มติที่ประชุม รับทราบ

**3.7 การพิจารณาโครงการ/กิจกรรมที่ยังไม่รายงานผลการดำเนินงานใน**

**ปีงบประมาณ พ.ศ.2560 และ 2561**

มอบนายเจษฎา โปงวงษ์ อนุกรรมการฝ่ายติดตามประเมินผล นำเสนอข้อมูลต่อที่

ประชุมเพื่อรับทราบและพิจารณา

นายเจษฎา โปงวงษ์ โครงการ/กิจกรรมที่ยังไม่รายงานผลการดำเนินงานปีงบประมาณ 2560

อนุกรรมการฝ่ายติดตามประเมินผล -มีจำนวน 2 โครงการ ดังต่อไปนี้

1.โครงการฝึกอบรมการกำจัดขยะอย่างถูกวิธีเพื่อสุขภาพดีถ้วนหน้า บ้านปางหัด

หมู่ 2 จำนวนเงิน 24,225 บาท

-ผู้รับผิดชอบโครงการและลงนามบันทึกข้อตกลงรับเงินอุดหนุน

ในนามคณะกรรมการหมู่บ้านปางหัด หมู่ 2 จำนวน 3 คน ดังนี้

1.นายศักดิ์ณรงค์ สิริพุทธาสกุล ผู้ใหญ่บ้าน

2.นายเอกลักษณ์ หัตถกอง

3.นายกฎ หัตถกอง

-รับเงินเมื่อ 3 เมษายน 2560 เข้าบัญชี เลขที่ 014932703816

ธนาคาร ธกส.สาขาเวียงแก่น ชื่อบัญชี เงินอุดหนุมทั่วไป บ้านปางหัด ม.2

-เป็นโครงการที่ได้รับอนุมัติจากคณะกรรมการกองทุนฯ ตามมติการประชุมครั้งที่

2/2560 เมือวันที่ 27 กุมภาพันธ์ 2560

2.โครงการฝึกอบรมการกำจัดขยะอย่างถูกวิธีเพื่อสุขภาพดีถ้วนหน้า บ้านปางปอ หมู่

1 จำนวนเงิน 20,850 บาท

ผู้รับผิดชอบและลงนามบันทึกข้อตกลง

1.นายะ รำวงศ์ ผู้ช่วยผู้ใหญ่บ้าน

2.นายเหนี่ยม แผ่นอินทร์ ผู้ช่วยผู้ใหญ่บ้าน

3.นายประเสริฐ ตาพิไชย ผู้ช่วยผู้ใหญ่บ้าน

-รับเงินเมื่อวันที่ 24 พฤษภาคม 2560 เข้าบัญชีธนาคาร ธกส.สาขาเวียงแก่น

เลขที่บัญชี 01493-2-68148-4 ชื่อบัญชี เงินอุดหนุนทั่วไป ม.1 บ้านปางปอ

-กองทุนฯ ได้มีหนังสือติดตามรายงานผลการดำเนินงาน รวม 3 ครั้ง

ไปยังผู้รับผิดชอบโครงการ แต่ ณ ปัจจุบันยังไม่มีการรายงานผลการดำเนินงานมาแต่

อย่างใด

ประธานกรรมการ -โครงการดังกล่าว กองทุนฯต้องการส่งเสริมและสนับสนุนให้ชุมชนทั้ง 5 หมู่บ้าน

เป็นหมู่บ้านนำร่องในการบริหารจัดการขยะในพื้นที่ตำบลปอ โดยสนับสนุน งบประมาณให้ไปดำเนินการฝึกอบรมวิธีการจัดการขยะตามวิถีชุมชน เพื่อสามารถเป็น แบบอย่างให้กับชุมชนและขยายผลไปยังหมู่บ้านอื่นได้

นางสาวกรรณิการ์ ชัยวงศ์ คณะกรรมการกองทุนฯ มีมติในการประชุมครั้งที่ 4/2561 เมื่อวันที่ 26 มิถุนายน

2561 ว่าให้ติดตามหน่วยงานที่ยังไม่รายงานผลการดำเนินโครงการปี 2560 เร่งรัด

การรายงาน หาก ตรวจสอบพบว่าได้รับเงินไปแล้วแต่ยังมิได้ดำเนินการเบิกจ่ายและ ดำเนินการตามโครงการ ให้แจ้งหน่วยงานดังกล่าวส่งเงินคืนกองทุนฯ เนื่องจาก ปัจจุบันเป็นช่วงกลางปีงบประมาณ พ.ศ.2561 แล้ว ดังนั้น ควรสร้างมาตรการ

งบประมาณปีใดให้ดำเนินการในช่วงปีงบประมาณนั้น มิให้ข้ามปีงบประมาณ

นายสิทธิชัย ยอดสุวรรณ ขอให้คำแนะนำในการพิจารณาของคณะกรรมการว่า การรายงานผลการดำเนิน

สาธารณสุขอำเภอ โครงการที่ยังไม่รายงานผลการดำเนินงานต้องดำเนินการให้เสร็จสิ้นภายใน

(ที่ปรึกษา) ปีงบประมาณนั้น ๆ และควรถือปฏิบัติตามมติของคณะกรรมการที่เคยมีมติไว้แล้ว

หากเป็นกรณีของหน่วยงานสาธารณสุข หากมีการไม่รายงานผลการดำเนินงาน จะมี

การติดตามเพียงครั้งเดียว หากไม่ดำเนินการจะทำการจะทำการหักเงินเดือนของ

ผู้รับผิดชอบทันที โดยไม่มีการแจ้งครั้งที่ 2

นางวิลาวัลย์ โนระ ตามระเบียบเกี่ยวกับการรับเงินเบิกเงินอุดหนุนของ อปท.ผู้รับเงินจะต้องลงนาม

กรรมการและผู้ช่วยเลขานุการ บันทึกข้อตกลงรับเงินอุดหนุนโดยมีเงื่อนไขข้อตกลงว่าเมื่อดำเนินการเสร็จสิ้นโครงการ

แล้ว ต้องรายงานผลการดำเนินการให้ผู้ให้เงินอุดหนุนภายใน 30 วันหลังเสร็จสิ้น

โครงการ ซึ่งผู้รับเงินอุดหนุนจะต้องปฏิบัติตามข้อตกลงนั้น

ประธานกรรมการ เมื่อคณะกรรมการเคยมีมติในเรื่องดังกล่าวแล้วว่าหากถูกติดตามทวงถามรายงานผล

การดำเนินงานสามครั้ง และผู้รับผิดชอบยังไม่รายงานและไม่แจ้งเหตุผล ก็ให้เรียกเงิน

คืนทั้งหมด ดังนั้น เพื่อให้การปฏิบัติเป็นไปตามระเบียบและแนวทางที่คณะกรรมการ

กำหนดมาตรการขึ้นมา ก็ให้ถือปฏิบัติตามนั้น

-ประธานได้สอบถามที่ประชุมว่ากรรมการท่านใดมีความเห็นเพิ่มเติมหรือไม่ ที่ประชุม

ไม่มีความเห็น ประธานกรรมการจึงขอให้ลงมติ ให้เรียกเงินคืน

มติที่ประชุม เห็นชอบเป็นเอกฉันท์ 14 เสียง ต่อ 0 เสียง ให้เรียกเงินคืนโครงการที่ไม่รายงานผล

การดำเนินงาน จำนวน 2 โครงการ ภายใน 15 วัน นับแต่วันที่ได้รับแจ้ง ดังนี้

1.โครงการฝึกอบรมการกำจัดขยะอย่างถูกวิธีเพื่อสุขภาพดีถ้วนหน้า บ้านปางปอ

หมู่ 1 จำนวนเงิน 20,850 บาท

2.โครงการฝึกอบรมการกำจัดขยะอย่างถูกวิธีเพื่อสุขภาพดีถ้วนหน้า บ้านปางหัด

หมู่ 2 จำนวน 24,225 บาท

นายศักดิ์ณรงค์ สิริพุทธาสกุล -กระผมในฐานะผู้ใหญ่บ้านปางหัด ขอน้อมรับและยินดีที่จะปฏิบัติตามระเบียบและ

กรรมการ มติของคณะกรรมการ และมีความพร้อมที่จะคืนเงินให้แก่กองทุนในทันทีที่ได้รับแจ้ง

และผมจะนำเรื่องดังกล่าวแจ้งต่อที่ประชุมหมู่บ้านว่า เพราะความไม่พร้อมของ

หมู่บ้านเอง จึงไม่สามารถจะจัดทำโครงการได้ จึงเป้นเหตุให้กองทุนฯต้องเรียกเงินคืน

นายสิทธิชัย ยอดสุวรรณ -ขอเสนอความเห็นว่าเมื่อพิจารณาตามบันทึกข้อตกลงรับเงินอุดหนุนได้กำหนดไว้ว่า

ที่ปรึกษา ผู้รับผิดชอบโครงการต้องรายงานผลการดำเนินงานภายหลังเสร็จสิ้นโครงการภายใน

30 วัน ดังนั้น การติดตามรายงานผลการดำเนินงานควรกำหนดระยะเวลาว่าติดตาม

ครั้งแรกแล้วต้องกำหนดระระเวลาให้รายงานผลภายในกี่วัน เพื่อความชัดเจนในการ

ปฏิบัติ

นายคำปัน แสงงาม ผมขอเสนอให้กำหนดระยะเวลา 45 วันนับแต่วันเสร็จสิ้นโครงการ

กรรมการ

นายธนภัทร จำรัสจำรูญกร ผมขอเสนอให้กำหนดระยะเวลา ภายใน 60 วันนับแต่วันเสร็จสิ้นโครงการ

กรรมการ

นางสาวกรรณิการ์ ชัยวงศ์ ขอเสนอที่ประชุมว่าปัญหาที่พบในปีงบประมาณที่ผ่านมาพบว่าผู้รับผิดชอบโครงการ

กรรมการและ ผช.เลขานุการ เมื่อได้รับแจ้งอนุมัติโครงการแล้ว ไม่แจ้งขอรับเงิน ปล่อยให้เวลาผ่านไปเนิ่นนานกว่า

จะมารับเงิน ดังนั้นควรกำหนดระยะเวลารายงานผลนับแต่วันรับเช็ค

นายประเวศ ปงรังษี กระผมมีความเห็นด้วยที่จะถือนับแต่วันที่มารับเช็ค เนื่องจากว่าผู้รับผิดชอบแจ้งขอรับ

กรรมการและเลขานุการ เงินต่อกองทุนมา แสดงว่ามีความพร้อมที่จะดำเนินโครงการแล้ว ดังนั้น การนับเอา

ตั้งแต่วันที่รับเช็คจะเป็นการเร่งรัดให้ผู้รับเงินต้องนำเงินไปดำเนินโครงการภายใน

ระยะเวลาที่กำหนดนั้น การปฏิบัติก็จะมีความชัดเจนขึ้นและสามารถติดตามรายงาน

ผลได้อย่างมีประสิทธิภาพ

มติที่ประชุม เห็นชอบเป็นเอกฉันท์ 14 เสียง ต่อ 0 เสียง กำหนดให้ผู้รับผิดชอบโครงการ/กิจกรรม

ต้องรายงานผลการดำเนินงานภายใน 60 วัน นับแต่วันที่รับเช็ค/รับเงินจากกองทุนฯ

(มิใช่วันที่นำเช็คเข้าบัญชี)

นางสาวกรรณิการ์ ชัยวงศ์ กรณีการติดตามรายงานผลการดำเนินงาน ติดตามครั้งที่ 1 ควรกำหนดระยะเวลาให้

กรรมการและ ผช.เลขานุการ รายงานผลภายในกี่วัน ซึ่งตามที่ท่านสาธารณสุขอำเภอเวียงแก่น (ที่ปรึกษา) ได้เสนอ

ให้กำหนดการติดตามรายงานผลเพียง 1 ครั้ง และหากไม่รายงานภายในกำหนดให้

เรียกเงินคืน

นายประเวศ ปงรังษี ขอเสนอให้มีหนังสือแจ้งติดตามรายงานผลการดำเนินงานเพียง 1 ครั้ง ถ้าไม่

กรรมการและเลขานุการ ดำเนินการภายในกำหนดระยะเวลา ก็ให้คืนเงินเลย

นายธนภัทร จำรัสจำรูญกร -หากกำหนดระยะเวลา 15 วัน เห็นว่าน้อยเกินไป ควรกำหนดไว้ที่ 30 วัน น่าจะ

กรรมการ เหมาะสมกว่า

ประธานกรรมการ -ถ้าทำหนังสือแจ้งขอเบิกเงินก็แสดงว่ามีความพร้อมจะดำเนินโครงการแล้ว ดังนั้นผม

เห็นว่าควรกำหนดระยะเวลารายงานผลภายใน 60 วันนับแต่วันรับเช็ค และติดตาม

รายงานผลครั้งที่ 1 กำหนดระยะเวลา 15 วัน

นายประเวศ ปงรังษี -กรณีผู้รับผิดชอบมีความพร้อมจะดำเนินโครงการแล้ว ไม่ต้องทำหนังสือตรวจสอบ

กรรมการและเลขานุการ งบประมาณมา เนื่องจากงบประมาณมีความพร้อมเบิกจ่าย ให้ทำหนังสือขอรับเงินมา

เลย เนื่องจากต้องการลดขั้นตอนอันไม่จำเป็นลง

นางสาวกรรณิการ์ ชัยวงศ์ -การทำหนังสือขอรับเงินสนับสนุนต่อกองทุนกรณีกลุ่มองค์กรประชาชน ให้แจ้ง

กรรมการและ ผช.เลขานุการ รายชื่อคณะกรรมการรับเช็ค (บุคคลที่ได้รับมอบหมายมาจำนวน 3 คน)

มาพร้อมด้วย เพื่อให้เกิดความรวดเร็ว

มติที่ประชุม เห็นชอบเป็นเอกฉันท์ 14 เสียง ต่อ 0 เสียง กำหนดระยะเวลารายงานผลการ

ดำเนินงานโครงการ/กิจกรรม ภายใน 60 วันนับแต่วันรับเช็ค และหากไม่รายงาน ภายในระยะเวลาดังกล่าว กองทุนฯจะมีหนังสือแจ้งติดตามรายงานผล ผู้รับชอบ โครงการต้องรายงานผลภายใน 15 วันนับแต่วันที่ได้รับแจ้งการติดตาม และ กำหนดการมีหนังสือติดตามเพียงครั้งเดียว หากไม่รายงานผลภายในระยะเวลา ดังกล่าว โดยไม่มีเหตุผลอันสมควร ให้ผู้รับผิดชอบคืนเงินให้กองทุนฯ

นางสาวกิตติยา มารังศ์ ขอเสนอความเห็นว่า กรณีโครงการ/กิจกรรมที่มีระยะเวลาต้องดำเนินการไม่น้อยกว่า

แทนที่ปรึกษาจาก รพ.เวียงแก่น 6 เดือน เช่น โครงการออกกำลังกาย เต้นแอโรบิค ดังนั้นการกำหนดระยะเวลาการ

รายงานผลการดำเนินงานภายใน 60 วันนับแต่วันรับเช็ค จึงไม่ถูกต้อง จะต้องมี

แนวทางอย่างไร เพื่อให้เกิดความชัดเจนในทางการปฏิบัติ

มติที่ประชุม -เห็นชอบเป็นเอกฉันท์ กำหนดระยะเวลารายงานผลการดำเนินงานของโครงการ/

กิจกรรมที่กำหนดระยะเวลาการดำเนินโครงการไว้ระยะยาว เช่น 3 เดือน 6 เดือน

(โครงการออกกำลังกาย/เต้นแอโรบิค) ให้รายงานผลภายใน 60 วันนับแต่วันเสร็จสิ้น

โครงการ

นายเจษฎา โปงวงค์ -โครงการ/กิจกรรมที่ยังไม่รายงานผลการดำเนินการปีงบประมาณ พ.ศ.2561 มี

อนุกรรมการฝ่ายติดตามประเมิน จำนวน 1 โครงการ คือ โครงการส่งเสริมสุขภาพด้วยแม่ไม้มวยไทย โรงเรียนไตรมิตร

วิทยา วงเงิน 16,500 บาท รับเงินเมื่อ 25 มิถุนายน 2561

มติที่ประชุม เห็นชอบเป็นเอกฉันท์ 14 เสียง ต่อ 0 เสียง ให้เรียกเงินคืนโครงการส่งเสริมสุขภาพ

ด้วยแม่ไม้มวยไทย โรงเรียนไตรมิตรวิทยา วงเงิน 16,500 บาท

ประธานกรรมการ -ขอให้คณะกรรมการได้เสนอปัญหา อุปสรรค หรือเสนอแนวทางการบริหารจัดการ

กองทุนฯ ในปี 2562 เพื่อเป็นแนวทางการกำหนดระเบียบ แนวทาง มาตรการ

ดำเนินการให้เป้นไปด้วยความมีประสิทธิภาพ

นายประเวศ ปงรังษี -ควรแจ้งกำหนดให้ผู้รับผิดชอบโครงการแจ้งวันจัดทำโครงการ และเชิญประธาน

กรรมการและเลขานุการ กองทุนฯ ไปเป็นประธานในพิธีเปิดโครงการ เพื่อให้คณะกรรมการกองทุนได้มีส่วน

ร่วมในการดำเนินการ ได้รับทราบการดำเนินการของหน่วยงานต่าง ๆ

สาธารณสุขอำเภอเวียงแก่น -ขอเสนอความคิดเห็นเพื่อนำมาปรับใช้กับกองทุนฯของเรา กระผมยอมรับว่าในพื้นที่

ที่ปรึกษา ตำบลปอ มี รพ.สต.หลายแห่ง จำนวน 6 แห่ง ซึ่งผมในฐานะผู้บังคับบัญชายอมรับว่า

ในบางครั้งอาจดูแลไม่ทั่วถึงจึงขอความร่วมมือจากท่านผู้นำชุมชนได้ช่วยกันเป็นหูเป็น

ตาสอดส่องดูแลการปฏิบัติงานต่าง ๆ ในพื้นที่ด้วย กระผมจะพยายามที่จะ

ดูแลให้ทั่วถึง หากมีปัญหาหรือเรื่องใดที่ช่วยได้ขอให้แจ้งให้ทราบด้วย กรณีการเบิก

จ่ายเงินของหน่วยงานผมนั้น ได้กำชับเจ้าหน้าที่ผู้ขอเบิกเงินให้เบิกได้ทีละโครงการ

และนำไปดำเนินการให้บรรลุตามวัตถุประสงค์ของโครงการ และขอฝากคำแนะนำให้

กองทุนฯ ว่าผมเคยไปดูงานการดำเนินงานกองทุนฯของ อปท.อื่นในพื้นที่จังหวัด

เชียงราย

เห็นว่าระบบที่เขาสร้างขึ้นมาโดยมีคณะกรรมการที่ตั้งขึ้นมารับผิดชอบการดำเนินงาน

ทั้ง 5 ประเภท โดยเป็นผู้กำกับติดตามตั้งแต่เริ่มต้นเขียนโครงการจนสิ้นสุดโครงการ

หากกองทุนฯ เราสามารถทำแบบนั้นได้ ก็จะทำให้การบริหารจัดการกองทุน ฯ มี

ประสิทธิภาพมากขึ้น

นางสาวกรรณิการ์ ชัยวงศ์ -แนวทางการบริหารจัดการกองทุนฯ ประจำปีงบประมาณ 2562 ขอให้

กรรมการและ ผช.เลขานุการ คณะกรรมการกำหนดว่าจะประชาสัมพันธ์ให้หน่วยงานผู้มีสิทธิเสนอโครงการภายใน

วันใด เพื่อจะกำหนดการประชุมพิจารณาโดยเร็ว

มติที่ประชุม **กำหนดวันรับโครงการเพื่อพิจารณาภายในวันที่ 20 มีนาคม 2562**

ประธานกรรมการ ขอให้คณะอนุกรรมการได้ติดตามการแก้ไขรายงานผลการดำเนินโครงการประจำปี

2561 ที่ยังค้าง ของ รพ.สต.บ้านร่มฟ้าทอง อสม.หมู่ 11/12/13/18 เนื่องจาก

ล่วงเลยระยะเวลามานานแล้ว

ส.อ.หญิงวนิดา ศรีไกรรส -ขอแจ้งให้ที่ประชุมได้ทราบว่าในปีงบประมาณ พ.ศ.2562 จะขอจ่ายเช็คจนถึงวันที่

อนุกรรมการฝ่ายการเงินฯ 15 สิงหาคม 2562 แม้ทาง สปสช.กำหนดไว้ 31 สิงหาคม 2562 ก็ตาม เนื่องจาก

ต้องการทำบัญชีให้เป็นปัจจุบันและป้องกันความผิดพลาดที่อาจเกิดขึ้น เนื่องจาก

มีหลายหน่วยงานมักจะขอเบิกเงินในช่าวงใกล้สิ้นปีงบประมาณ

**ระเบียบวาระที่ ๔ เรื่องอื่น ๆ**

ประธานกรรมการ -สอบคณะกรรมการมีท่านใดเสนอเรื่องอื่น ๆ เพิ่มเติมหรือไม่

ที่ประชุม -ไม่มี

ประธานกรรมการ -สั่งปิดการประชุม

ปิดการประชุม เวลา ๑5.3๐ น.

(ลงชื่อ) ผู้บันทึกรายงานการประชุม

(นางสาวกรรณิการ์ ชัยวงศ์)

กรรมการและผู้ช่วยเลขานุการ

(ลงชื่อ) ผู้ตรวจรายงานการประชุม (ลงชื่อ) ผู้รับรองรายงานฯ

(นายประเวศ ปงรังษี) (นายแสน ลือชา)

กรรมการและเลขานุการ ประธานกองทุนฯ